Break a Broken Heart

"Break a Broken Heart" (בעברית: "לשבור לב שבור") הוא סינגל שהוקלט על ידי הזמר האוסטרלי־קפריסאי אנדרו למברו. את השיר הוציאו לאור ב-2 במרץ 2023 חברות התקליטים פאניק רקורדס וסיטי פופ רקורדס. נכתב על ידי ג'ימי י'נסון, ג'ימי תורנפלדט, מרקוס וינתר-יון ותומאס סטאנגארד, ונבחר על ידי רשות השידור הקפריסאית לייצג את המדינה באירוויזיון 2023, שהתקיים בליברפול שבממלכה המאוחדת. "Break a Broken Heart" נכתב והולחן על ידי שילוב של כותבים ממוצא דני ושוודי. הוא תואר כבלדה על מערכות יחסים המסתיימות בשברון לב, אך בסופו של דבר עתידות להוות מוטיבציה לקידום נפשו של האדם ולהפכו לחזק יותר. הווידאו קליפ הרשמי של השיר פורסם בערוץ היוטיוב הרשמי של תחרות הזמר של האירוויזיון ב-2 במרץ 2023. יציאתו בפלטפורמות הסטרימינג השונות, דוגמת ספוטיפיי ואפל מיוזיק, נערך מאוחר יותר באותו היום. רשות השידור הקפריסאית CyBC המשיכה בשיטתה הפנימית לבחירת נציגה ושירה לאירוויזיון. ב-17 באוקטובר 2022 נחשף כי למברו עתיד לשאת את דגל קפריסין על בימת האירוויזיון בליברפול. למברו ניסה את מזלו בעבר לייצג את אוסטרליה באירוויזיון 2022. הוא הגיע למקום השביעי בקדם האוסוטרלי, Eurovision – Australia Decides, עם השיר "Electrify".‏ על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. קפריסין שובצה למחצית הראשונה של חצי הגמר השני, שהתקיים ב-11 במאי 2023. לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. קפריסין הופיעה שישית, לפני איסלנד ואחרי בלגיה. ב-11 במאי 2023 ביצע למברו את "Break a Broken Heart" על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. קפריסין הופיעה כמדינה השביעית, לפני ספרד ואחרי צרפת. במופע הגמר, בתום הקראת הניקוד שהעניקו צוותי השופטים, דורג השיר במקום ה-13, עם 68 נקודות. בהצבעת הקהל הוא דורג במקום ה-11, עם 58 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-12, כשבסך הכל זכה ב-126 נקודות. מידע על היצירה "Break a Broken Heart" באתר מיוזיק בריינז סרטון השיר "Break a Broken Heart" באתר יוטיוב מידע על השיר "Break a Broken Heart" באתר iTunes מידע על הרצועה "Break a Broken Heart" באתר ספוטיפיי "Cyprus: Andrew Lambrou reveals 'Break A Broken Heart'". EBU (באנגלית בריטית). 2 במרץ 2023. נבדק ב-2 במרץ 2023. {{cite web}}: (עזרה) Granger, Anthony (19 בפברואר 2023). "🇨🇾 Cyprus: Andrew Lambrou to Perform "Break a Broken Heart" at Eurovision". Eurovoix (באנגלית בריטית). נבדק ב-2 במרץ 2023. {{cite web}}: (עזרה) Granger, Anthony (21 בנובמבר 2022). "🇨🇾 Cyprus: Jimmy Jansson and Thomas Stengaard Among Team Behind Eurovision 2023 Entry". Eurovoix (באנגלית בריטית). נבדק ב-2 במרץ 2023. {{cite web}}: (עזרה) Vautrey, Jonathan (2 במרץ 2023). "Cyprus: Andrew Lambrou releases Eurovision 2023 song "Break A Broken Heart"". Wiwibloggs (באנגלית בריטית). נבדק ב-2 במרץ 2023. {{cite web}}: (עזרה) Katsoulakis, Manos (28 ביולי 2022). "Cyprus: Internal selection announced for 2023 and RIK extends deal with Panik Records". Eurovisionfun. נבדק ב-2 במרץ 2023. {{cite web}}: (עזרה) "Cyprus will send Andrew Lambrou to Liverpool". EBU. 17 באוקטובר 2022. נבדק ב-2 במרץ 2023. {{cite web}}: (עזרה) Adams, William Lee (17 באוקטובר 2022). "Cyprus confirms Andrew Lambrou as Eurovision 2023 singer". Wiwibloggs. נבדק ב-2 במרץ 2023. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31. "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Eurovision 2023 Semi-final 2 Results Eurovision 2023: Running order in the Grand Final Eurovision 2023 Results: Voting & Points